CELEX: E2010P0009
Language: fi
Date: 2010-07-26 00:00:00
Title: EFTAn valvontaviranomaisen 26 päivänä heinäkuuta 2010 Liechtensteinia vastaan nostama kanne (Asia E-9/10)

7.10.2010   
            
            
               FI
            
            
               Euroopan unionin virallinen lehti
            
            
               C 271/26
            
         EFTAn valvontaviranomaisen 26 päivänä heinäkuuta 2010 Liechtensteinia vastaan nostama kanne
   (Asia E-9/10)
   2010/C 271/06
   EFTAn valvontaviranomainen, rue Belliard/Belliardstraat 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Markus Schneider, nosti 26 päivänä heinäkuuta 2010 EFTAn tuomioistuimessa kanteen Liechtensteinia vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               toteamaan, että jättämällä toteuttamatta määrätyssä ajassa kaikki toimenpiteet, joita tarvitaan ETA-sopimuksen liitteessä VII olevassa 1 kohdassa tarkoitetun säädöksen (Euroopan parlamentin ja neuvoston direktiivi 2005/36/EY, annettu 7 päivänä syyskuuta 2005, ammattipätevyyden tunnustamisesta, sellaisena kuin se on muutettuna komission asetuksella (EY) N:o 1430/2007, annettu 5 päivänä joulukuuta 2007, ammattitutkintojen tunnustamisesta annetun Euroopan parlamentin ja neuvoston direktiivin 2005/36/EY liitteiden II ja III muuttamisesta ja komission asetuksella (EY) N:o 755/2008, annettu 31 päivänä heinäkuuta 2008, ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteen II muuttamisesta), sellaisena kuin sitä on mukautettu ETA-sopimuksen pöytäkirjan 1 mukaisesti, täysimääräiseksi täytäntöönpanemiseksi, tai jättämällä ilmoittamatta näistä toimenpiteistä valvontaviranomaiselle, Liechtensteinin ruhtinaskunta ei ole täyttänyt direktiivin 63 artiklan 1 kohdassa ja ETA-sopimuksen 7 artiklassa tarkoitettuja velvollisuuksiaan, ja
            
         
               2.
            
            
               määräämään Liechtensteinin ruhtinaskunnan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteella puututaan siihen, ettei Liechtenstein ole noudattanut EFTAn valvontaviranomaisen perusteltua lausuntoa, jonka mukaan Liechtenstein on jättänyt toteuttamatta kaikki tarvittavat toimenpiteet ammattipätevyyden tunnustamisesta annettua Euroopan unionin direktiiviä 2005/36/EY, sellaisena kuin se on muutettuna, vastaavan ETAn säädöksen täysimääräiseksi panemiseksi täytäntöön, tai on jättänyt ilmoittamatta näistä toimenpiteistä valvontaviranomaiselle.
            
         
               —
            
            
               Liechtensteinin puuttuvat toimenpiteet liittyvät muissa ETA-valtioissa hankitun ammattipätevyyden tunnustamiseen käsityöteollisuuden alalla.
            
         
               —
            
            
               EFTAn valvontaviranomainen toteaa, ettei se ole saanut Liechtensteinilta tietoja, joiden mukaan säädös olisi saatettu täysimääräisesti osaksi kansallista lainsäädäntöä, eikä sillä ole muitakaan tietoja, joiden perusteella se voisi päätellä näin olevan.
            
         
               —
            
            
               Liechtensteinin hallitus ei ole kiistänyt viivettä säädöksen täysimääräisessä täytäntöönpanossa.